ลูกสาวมีตุ่มขึ้นที่ขาตรงกลางมีหนองรอบตุ่มจะแดงและคันนะ
สวัสดีค่ะ ตุ่มที่เกิดขึ้น หากเห็นหนองอยู่ตรงกลาง และรอบนอกบวมแดง ก็น่าจะเป็น ฝี ซึ่งเกิดจากการอักเสบติดเชื้อ จนทำให้เนื้อเยื่อบวมเป็นก้อนนูน แดง ร้อน ปวด และมีหนองอยู่ภายในโดยจะเห็นเป็นหัวสีขาวออกเหลือง หากมีรูเปิดออก ก็จะเห็นหนองไหลออกมา บางรายอาจมีไข้ร่วมด้วยสำหรับการที่น้องมีอาการคันที่ตุ่ม ก็อาจเกิดจากการที่ในตอนแรก เกิดเป็นตุ่มคันจากสาเหตุต่างๆ แล้วได้เกาจนทำให้เกิดบาดแผล และเกิดการติดเชื้อตามมาจนกลายเป็นฝีได้ค่ะสำหรับการรักษา หากฝีมีขนาดเล็ก เช่น น้อยกว่า 0.5 เซนติเมตร ก็อาจหายได้เอง แต่ต้องหลีกเลี่ยงการแกะ บีบ เกา และอาจทายาฆ่าเชื้อ เช่น โพไวโดน ไอโอดีน (povidone iodine) และใช้ผ้าประคบร้อนบริเวณฝีประมาณครั้งละ 30 นาที ทำ 4 ครั้งต่อวัน เพื่อช่วยให้หายเร็วขึ้น หรือทานยาปฏิชีวนะร่วมด้วยแต่หากฝีมีขนาดใหญ่ หรือมีอาการปวดมาก มีไข้ ต้องอาศัยทั้งการทานยาปฏิชีวนะฆ่าเชื้อและการผ่าระบายเอาหนองออก ซึ่งในกรณีนี้ก็ควรพาน้องไปพบแพทย์เพื่อรักษาค่ะสำหรับอาการคัน หากคันมาก ็ควรทานยาแก้แพ้แก้คันร่วมด้วย เพื่อหลีกเลี่ยงการเกาค่ะ เช่น ไฮดรอกไซซีน (hydroxyzine) chlorpheniramine (CPM) เป็นต้น